PLAT กำไรแจ๋ว
PLAT ยังคงพิสูจน์ให้เห็นถึงความสามารถของรายได้ และกำไรสุทธิได้อย่างแข็งแกร่งต่อเนื่อง จากบริษัทมีการปรับเพิ่มค่าเช่าประจำปีในช่วงไตรมาส 4 ของปี 2558 และการเพิ่มขึ้นของรายได้จากพื้นที่เช่าและบริการที่เพิ่มขึ้นจากการปรับเปลี่ยนพื้นที่บางส่วนของร้านอาหารที่บริษัทฯ ดำเนินงานเองเป็นพื้นที่เช่า รวมทั้งการเพิ่มที่ให้เช่าจัดงานและการให้เช่าพื้นที่ป้ายโฆษณาภายในศูนย์การค้า
13 ส.ค. 2559

–คุณค่าบริษัท–
 
สำหรับ บริษัท เดอะ แพลทินัม กรุ๊ป จำกัด (มหาชน) หรือ PLAT ยังคงพิสูจน์ให้เห็นถึงความสามารถของรายได้ และกำไรสุทธิได้อย่างแข็งแกร่งต่อเนื่อง จากบริษัทมีการปรับเพิ่มค่าเช่าประจำปีในช่วงไตรมาส 4 ของปี 2558 และการเพิ่มขึ้นของรายได้จากพื้นที่เช่าและบริการที่เพิ่มขึ้นจากการปรับเปลี่ยนพื้นที่บางส่วนของร้านอาหารที่บริษัทฯ ดำเนินงานเองเป็นพื้นที่เช่า รวมทั้งการเพิ่มที่ให้เช่าจัดงานและการให้เช่าพื้นที่ป้ายโฆษณาภายในศูนย์การค้า
ทำให้ผลการดำเนินงานไตรมาส 2 สิ้นสุดวันที่ 30 มิถุนายน 2559 บริษัทมีรายได้รวมขยับขึ้นมาอยู่ที่ 449.74 ล้านบาท จากงวดเดียวกันของปีก่อน 442.78 ล้านบาท อันเนื่องจากรายได้จากการให้เช่าและบริการเพิ่มขึ้น  ส่งผลให้บริษัทมีกำไรขยับขึ้นมาอยู่ที่ 165.36 ล้านบาท หรือ 0.06 บาทต่อหุ้น จากงวดเดียวกันของปีก่อน 159.19 ล้านบาท หรือ 0.06 บาทต่อหุ่น
ขณะที่ผลการดำเนินงานงวดหกเดือน สิ้นสุดวันที่ 30 มิถุนายน 2559 บริษัทมีรายได้รวมขยับขึ้นมาอยู่ที่ 912.33 ล้านบาท จากงวดเดียวกันของปีก่อน 864.32 ล้านบาท ส่งผลให้บริษัทมีกำไรขยับขึ้นมาอยู่ที่ 344.25 ล้านบาท หรือ 0.12 บาทต่อหุ้น จากงวดเดียวกันของปีก่อน 299.36 ล้านบาท หรือ 0.12 บาทต่อหุ้น  สะท้อนให้เห็นว่าบริษัทยังมีความสามารถของการทำกำไรได้ดีเยี่ยม
เมื่อวิเคราะห์ฐานะทางการเงินของบริษัทเพื่อเป็นส่วนหนึ่งในการตัดสินใจต่อการลงทุนของนักลงทุน ก็พบว่าฐานะทางการเงินของบริษัทยังคงแข็งแก่ง เพราะบริษัทมีสินทรัพย์หมุนเวียนมากถึง 5,706.63 ล้านบาท เมื่อนำมาเทียบกับหนี้สินหมุนเวียนเพียง 594.19 ล้านบาท ได้ค่า CURRENT RATIO อยู่ที่ระดับ 9.16 เท่า แสดงว่าฐานะทางการเงินของบริษัทมีมากเกินความจำเป็น
ส่วนหนี้สินของบริษัทไม่มีอะไรที่น่าเป็นห่วง เพราะบริษัทมีหนี้สินรวมแค่ 1,370 ล้านบาท เมื่อนำมาเทียบกับส่วนของผู้ถือหุ้นมากถึง 8,106.08 ล้านบาท ได้ค่า D/E อยู่ที่ระดับ 0.17 เท่า แสดงว่าบริษัทปลอดจากภาระหนี้จริงๆ
นอกจากนี้ นักวิเคราะห์ บล.เมย์แบงก์ กิมเอ็ง มองว่าแนวโน้มผลการดำเนินงานไตรมาส 3 ปี 59 คาดกำไรสุทธิเติบโตในเกณฑ์ดีจากงวดเดียวกันของปีก่อน จากรายได้ค่าเช่าที่เติบโตอย่างสม่ำเสมอจากการที่อัตราเข้าเช่าทรงตัวในระดับ 98-99% ต่อเนื่อง ขณะที่ Bangkok Skyline เฟสแรก เปิดแล้วในเดือน ก.ค. ซึ่งคาดช่วยดึงลูกค้าเข้าโครงการเดอะ แพลทินัมฯ มากขึ้น นอกจากนั้น คาดว่าอัตรากำไรสูงขึ้นจากการเพิ่มประสิทธิภาพการดำเนินงานโดยใช้สินทรัพย์ให้เกิดประโยชน์มากขึ้น 
ทั้งนี้ คาดผลประกอบการครึ่งปีหลังของ 59 มีแนวโน้มเติบโตในเกณฑ์ดีจากการปรับขึ้นค่าเช่าโครงการ เดอะ แพลทินัมฯ และ ค่าห้องพักโรงแรมโนโวเทล แพลทินัมฯ อีกทั้งอัตรากำไรเพิ่มสูงขึ้น ยังคงมีมุมมองเชิงบวกต่อ PLAT โดยคาดกำไรจะเติบโตอย่างมีนัยยะในปี 2561-2562 จากโครงการใหม่ คือ เดอะ มาร์เก็ต บาย แพลทินัม และ โรงแรม 2 แห่งที่สมุย ยังคงคำแนะนำ “ซื้อ” ประเมินราคาเป้าหมายที่ 8 บาท
…
 
ผู้ถือหุ้นรายใหญ่
1.นายสุรชัย โชติจุฬางกูร 774,422,500 หุ้น 27.66%
2.นางปัญจพร โชติจุฬางกูร 491,426,800 หุ้น 17.55%
3.นายวุฒิชัย วิจิตรธนารักษ์ 217,248,200 หุ้น 7.76%
4.นางพรรณพิลัย ลิมปิวิวัฒน์กุล 108,459,300 หุ้น 3.87%
5.นายชัชวาล พงษ์สุทธิมนัส 92,000,000 หุ้น 3.29%
 
รายชื่อกรรมการ
1.นายพลากร สุวรรณรัฐ ประธานกรรมการ 2.นายพลากร สุวรรณรัฐ กรรมการอิสระ 3.นายสุรชัย โชติจุฬางกูร ประธานกรรมการบริหาร 4.นายสุรชัย โชติจุฬางกูร รองประธานกรรมการ 5.นายชาญชัย พันธุ์โสภา กรรมการผู้จัดการใหญ่